《赠沙门竺法頵三首 其三》
两汉·张翼

邈邈庆成标，峨峨浮云岭。峻盖十二岳，独秀阎浮境。

丹流环方基，瑶堂临峭顶。涧滋甘泉液，崖蔚芳芝颖。

翘翘羡化伦，眇眇陵岩正。肃拱望妙觉，呼吸晞龄永。

苟能夷冲心，所憩靡不净。万物可逍遥，何必栖形影。

勉寻大乘轨，练神超勇猛。

作者简介：（?—264）三国蜀犍为武阳人，字伯恭。刘备定益州，为书佐，迁蜀郡太守。刘禅时，历官尚书，左车骑将军，领冀州刺史。景耀末，魏军数道并攻，与姜维拒守剑阁。刘禅降，乃与维降魏。明年，至成都，为钟会乱兵所杀。